এই জুটির কাছ থেকে বলিউড পেয়েছে ‘নাগিনা’ (১৯৮৬) বা ‘চাঁদনি’ (১৯৮৯)-র মতো সুপারহিট ছবি। শুধু আম দর্শক নয়, সমাজবিদ, ফিলম তাত্ত্বিকরাও মাথা ঘামিয়েছেন এই সব ছবি নিয়ে। জুটির একজন আজ নেই। অন্যজন এখনও সক্রিয়। কিন্তু, অদৃষ্টের পরিহাস কি এতটাই যে ঋষি কপূর ভুলে যাবেন শ্রীদেবীকে?
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, জনৈক টুইটারেত্তি ঋষি কপূরকে টুইট করেন তাঁরও শ্রীদেবীর একটি জিফ। এর উত্তরে ঋষি জানান, তিনি ছবিটা মনে করতে পারছেন না এবং অভিনেত্রীকেও চিনতে পারছেন না। 

এই বিষয়ে অন্যান্য খবর

শ্রীদেবীর মৃত্যুতে রেগে গেলেন ঋষি কপূর! ক্ষোভ উগরে দিলেন টুইটারে


জিফটি তৈরি করা হয়েছিল ১৯৯৭ সালের ছবি ‘কওন সচ্চা কওন ঝুটা’-র গান ‘দিল সে জুড়ি দিল’ থেকে। জিফ-এ ঋষি ও শ্রীদেবী, দু’জনের ইমেজই খানিকটা ব্লার করা ছিল। কিন্তু তা এমন নয় যে, ঋষি তাঁর একদা-নায়িকাকে চিনতে পারবেন না! 
ঋষি কপূরের টুইট

By the way #TGIF 😁 pic.twitter.com/c8rTvP8As3
— UziShi (@UzmaRS) 3 August 2018

তাঁর ওই উক্তির পরে ঝড় ওঠে টুইটারে। ‘১০২ নট আউট’-এর অভিনেতাকে শুনতে হয় ‘বয়স বড় বেশি হয়ে গিয়েছে’ বা ‘আপনার স্মৃতিভ্রংশ হয়েছে’-গোছের মন্তব্য। 
দেখে নিন ‘দিল সে জুড়ি দিল’ গানটিও

তবে ওয়াকিবহাল লোকজন এটা ধরে নিচ্ছেন যে, ঋষি ইচ্ছে করেই এমন কমেন্ট করেছেন। এর কারণ ওই ব্লার করা ইমেজ। টুইটারে বুদ্ধিদীপ্ত ওবং একই সঙ্গে বিতর্কিত পোস্ট প্রায়শই করে থাকেন ঋষি কপূর। এই মন্তব্য তাই অন্য দ্যোতনা বহন করছে। নিজের ও প্রয়াত অভিনেত্রীর ঝাপসা ছবিকে চিনতে অস্বীকার করেছেন ৬৫ বছরের রসিক অভিনেতা।